Държавен вестник, бр. 2, 2015 г., стр. 8

СТР.  8	
Д Ъ Р Ж А В Е Н  В Е С Т Н И К 	
БРОЙ  2
(4) Изпълнителният директор на Антидо-
пинговия център издава на лицата по ал. 3 
служебна карта, осигуряваща право на дос-
тъп до всички състезания, спортни прояви и 
спортни обекти и съоръжения.
(5) В състава на антидопинговите екипи 
не могат да бъдат включвани лица, които:
1. са наказвани за нарушения на антидо-
пинговите правила;
2. работят в лаборатория за допингов 
контрол;
3. работят по трудово правоотношение 
или на граждански договор към лицензирана 
спортна организация;
4. представляват или са членове на ръково-
ден орган на лицензирана спортна организация.
Чл. 17. Членовете на антидопинговия екип:
1. вземат проби от биологичен материал от 
спортистите, подлежащи на тестване;
2. събират данни и констатират факти с 
цел установяване на нарушения на антидо-
пинговите правила в дейността на спортисти, 
длъжностни и други лица;
3. попълват документацията за дейностите 
по т. 1 и 2 и носят отговорност за правилното 
отразяване на всички данни;
4. отговарят за правилното вземане, за-
печатване, съхраняване, транспортиране и 
своевременното предаване на пробите в ак-
редитирана от САА лаборатория.
Чл. 18. (1) Във връзка с констатиране на 
нарушения на антидопинговите правила по 
чл. 6, ал. 2 членовете на антидопинговия 
екип имат право да извършват проверка на 
личния багаж и на вещите на спортистите и 
длъжностните лица.
(2) При откриване на субстанция при про-
верката по ал. 1, за която има съмнение, че е 
включена в Списъка на забранените субстан-
ции и методи, членовете на антидопинговия 
екип имат право да я изземат за анализ.
(3) За иззетата субстанция по ал. 2 се по-
пълва протокол и субстанцията се изпраща за 
анализ в акредитирана от САА лаборатория 
по реда на чл. 34.
Чл. 19. Лицата – организатори на състе-
зания и/или спортни прояви, са длъжни да 
осигурят условия за работа на антидопинговите 
екипи съгласно Международния стандарт за 
тестване и разследвания на САА.
Чл. 20. Лабораторният анализ на пробите, 
взети от антидопинговите екипи, се извърш-
ва от акредитирани или одобрени от САА 
лаборатории.
Г л а в а  т р е т а
ПРОЦЕДУРИ ПО ДОПИНГОВ КОНТРОЛ
Раздел I
Подбор на спортисти за тестване
Чл. 21. (1) Антидопинговият център изготвя 
и прилага ефективен, базиран на разследване 
и съответен на нарушението план за разпре-
деление на проверките, отчитащ дисциплини, 
категории спортисти, видове тестване, видове 
взети проби и видове анализ на пробите в 
съответствие с изискванията на Международ-
ния стандарт за тестване и разследвания на 
САА. При поискване Антидопинговият център 
представя на САА копия от текущия план за 
разпределение на проверките.
(2) При тестване на спортисти подборът 
се извършва, както следва:
1. по време на състезание при прояви от 
Държавния спортен календар:
а) в индивидуалните спортове – спортис­
тите се определят по класиране или чрез 
жребий; изборът няма да бъде разкриван на 
спортиста до известяването;
б) в отборните спортове – включените в 
тимовия лист за състезанието спортисти, оп-
ределени чрез жребий; изборът няма да бъде 
разкриван на спортиста до известяването;
в) председателят на антидопинговия екип 
има право да подбира спортисти за целево 
тестване по собствена преценка;
2. извън състезание, в това число и спор-
тисти, вписани в Регистъра на спортистите за 
тестване на Антидопинговия център:
а) случаен подбор на спортисти, включител-
но такива, изтърпяващи период на лишаване 
от права или временно отстраняване;
б) целево тестване на спортисти, включи-
телно такива, изтърпяващи период на лиша-
ване от права или временно отстраняване.
(3) Тестването по ал. 1 е без предизвестие, 
освен при изключителни обстоятелства.
(4) Когато при извършено по реда на ал. 1 
и 2 тестване бъдат установени нарушения на 
антидопинговите правила от двама или повече 
спортисти от един и същ отбор, се извършва 
разширен допингов контрол, който може да 
обхване всички спортисти от отбора.
Чл. 22. (1) Тегленето на жребий за опреде-
ляне на спортисти за тестване при индивиду-
алните спортове се извършва от председателя 
на антидопинговия екип съвместно с главния 
съдия на състезанието, а при отборните спор-
тове – и с по един представител на отборите.
(2) Тегленето на жребий при индивидуал-
ните спортове се извършва преди започване 
на състезанието или спортната проява – за 
определяне на дисциплините и/или категори-
ите, и в края на състезанието или спортната 
проява – за определяне на спортистите.
(3) Тегленето на жребий за подбор на спор-
тисти за тестване по време на състезание при 
отборните спортове се извършва:
1. за футболни състезания – по време на 
редовната почивка между полувремената;
2. за останалите отборни спортове – в по-
следната почивка преди края на състезанието.
Чл. 23. При определяне на спортистите, 
подлежащи на тестване по време на състеза-
ние, може да присъства по един представител 
на Антидопинговия център и на съответните 
спортни организации при спазване на задъл-
жението по чл. 3.